Návrh nariadenie Európskeho Parlamentu a Rady ktorým sa mení sa dopĺňa nariadenie (ES) č. 1829/2003 o geneticky modifikovaných potravinách a krmivách s ohľadom na vykonávacie právomoci udelené Komisii /* KOM/2006/0912 v konečnom znení - COD 2006/0307 */





[pic] | KOMISIA EURÓPSKYCH SPOLOČENSTIEV | Brusel, 22.12.2006 KOM(2006) 912 v konečnom znení 2006/0307 (COD) Návrh NARIADENIE EURÓPSKEHO PARLAMENTU A RADY ktorým sa mení sa dopĺňa nariadenie (ES) č. 1829/2003 o geneticky modifikovaných potravinách a krmivách s ohľadom na vykonávacie právomoci udelené Komisii (predložený Komisiou) 2006/0307 (COD) Návrh NARIADENIE EURÓPSKEHO PARLAMENTU A RADY ktorým sa mení sa dopĺňa nariadenie (ES) č. 1829/2003 o geneticky modifikovaných potravinách a krmivách s ohľadom na vykonávacie právomoci udelené Komisii EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 37, 95 a 152 ods. 4 písm. b), so zreteľom na návrh Komisie[1], so zreteľom na stanovisko Európskeho hospodárskeho a sociálneho výboru[2], so zreteľom na stanovisko Výboru regiónov[3], konajúc v súlade s postupom stanoveným v článku 251 zmluvy[4], keďže: (1) Nariadením Európskeho parlamentu a Rady (ES) č. 1829/2003 z 22 septembra 2003 o geneticky modifikovaných potravinách a krmivách[5] sa stanovuje, že určité opatrenia sa prijímajú v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[6]. (2) Rozhodnutie 1999/468/ES bolo zmenené a doplnené rozhodnutím 2006/512/ES, ktorým sa zaviedol regulačný postup s kontrolou pre opatrenia všeobecného rozsahu, ktorých cieľom je zmeniť a doplniť prvky základného nástroja prijatého podľa postupu uvedeného v článku 251 zmluvy, ktoré nemajú zásadný význam, okrem iného vypustením niektorých z týchto prvkov alebo doplnením nových prvkov, ktoré nemajú zásadný význam. (3) Podľa spoločného vyhlásenia Európskeho parlamentu, Rady a Komisie[7] o rozhodnutí 2006/512/ES sa musia nástroje, ktoré sú už účinné, upraviť v súlade s príslušnými postupmi. V uvedenom vyhlásení sa uvádza zoznam nástrojov, ktoré by mali byť prioritne upravené, vrátane nariadenia (ES) č. 1829/2003. (4) Predovšetkým by mala byť Komisii udelená právomoc stanoviť, či určité potraviny alebo krmivá patria do predmetu úpravy nariadenia (ES) č. 1829/2003 a znížiť prahovú hodnotu pre označovanie náhodnej alebo technicky nevyhnutnej prítomnosti látky, ktorá obsahuje, pozostáva, alebo je vyrobená z geneticky modifikovaných organizmov, ako i náhodnej alebo technicky nevyhnutnej prítomnosti geneticky modifikovanej látky, v prípade ktorej bolo vydané kladné hodnotenie miery rizika v potravinách a krmivách. Keďže príslušné opatrenia majú všeobecný rozsah a ich cieľom je zmeniť a doplniť prvky nariadenia (ES) č. 1829/2003, ktoré nemajú zásadný význam, alebo doplniť toto nariadenie novými prvkami, ktoré nemajú zásadný význam, mali by byť tieto opatrenia prijaté v súlade s regulačným postupom s kontrolou uvedeným v článku 5a rozhodnutia 1999/468/ES. (5) S cieľom zabezpečiť pre hospodárske subjekty rýchly proces rozhodovania a zohľadniť pokrok v oblasti vedy a techniky by mala z dôvodu efektívnosti existovať možnosť skrátiť lehoty stanovené novým postupom. Z dôvodu efektívnosti by mali byť bežné lehoty pre regulačný postup s kontrolou skrátené pri prípade rozhodnutí, či určité potraviny alebo krmivá patria do predmetu úpravy nariadenia (ES) č. 1829/2003 a v prípade stanovenia nižších prahových hodnôt pre označovanie náhodnej alebo technicky nevyhnutnej prítomnosti látky, ktorá obsahuje, pozostáva, alebo je vyrobená z geneticky modifikovaných organizmov, ako i náhodnej alebo technicky nevyhnutnej prítomnosti geneticky modifikovanej látky, v prípade ktorej bolo vydané kladné hodnotenie miery rizika v potravinách a krmivách. (6) Nariadenie (ES) č. 1829/2003 by preto malo byť zodpovedajúcim spôsobom zmenené a doplnené. PRIJALI TOTO NARIADENIE: Článok 1 Nariadenie (ES) č. 1829/2003 sa mení a dopĺňa takto: 1. V článku 3 sa odsek 2 nahrádza takto: „2. Ak je to potrebné, opatrenia, ktorých cieľom je stanoviť, či určitý typ potravín patrí do predmetu úpravy tohto oddielu, a prostredníctvom doplnenia upraviť prvky tohto nariadenia, ktoré nemajú zásadný význam, sa prijímajú v súlade s regulačným postupom s kontrolou uvedeným v článku 35 ods. 4.“ 2. V článku 12 sa odsek 4 nahrádza takto: „4. Môžu sa stanoviť primerané nižšie prahové hodnoty, najmä pokiaľ ide o potraviny, ktoré obsahujú alebo sa skladajú z GMO, alebo s cieľom zohľadniť pokrok v oblasti vedy a techniky. Tie opatrenia, ktorých cieľom je prostredníctvom doplnenia zmeniť a doplniť prvky tohto nariadenia, ktoré nemajú zásadný význam, sa prijímajú v súlade s regulačným postupom s kontrolou uvedeným v článku 35 ods. 4.“ 3. V článku 15 sa odsek 2 nahrádza takto: „2. Ak je to potrebné, opatrenia, ktorých cieľom je stanoviť, či určitý typ potravín patrí do predmetu úpravy tohto oddielu, a prostredníctvom doplnenia upraviť prvky tohto nariadenia, ktoré nemajú zásadný význam, sa prijímajú v súlade s regulačným postupom s kontrolou uvedeným v článku 35 ods. 4.“ 4. V článku 24 sa odsek 4 nahrádza takto: „2. Opatrenia, ktorých cieľom je stanoviť nižšie prahové hodnoty, najmä pokiaľ ide o krmivá obsahujúce alebo pozostávajúce z GMO, alebo zohľadniť pokrok v oblasti vedy a techniky, a prostredníctvom doplnenia zmeniť a doplniť prvky tohto nariadenia, ktoré nemajú zásadný význam, sa prijímajú v súlade s regulačným postupom s kontrolou uvedeným v článku 35 ods. 4.“ 5. V článku 32 sa piaty odsek nahrádza takto: „Podrobné pravidlá uplatňovania tohto článku a prílohy sa môžu prijať v súlade s postupom uvedeným v článku 35 ods. 2. Akékoľvek opatrenia na zmenu prílohy, ktorých cieľom je zmeniť a doplniť prvky tohto nariadenia, ktoré nemajú zásadný význam, sa prijímajú v súlade s regulačným postupom s kontrolou uvedeným v článku 35 ods. 3.“ 6. V článku 35 sa odseky 3 a 4 nahrádzajú takto: „3. Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES, so zreteľom na ustanovenia článku 8 uvedeného rozhodnutia. 4. Ak sa odkazuje na tento odsek, uplatňuje sa článok 5a ods. 1 až 4 a ods. 5 písm. b) a článok 7 rozhodnutia 1999/468/ES, so zreteľom na ustanovenia článku 8 uvedeného rozhodnutia. Lehoty uvedené v článku 5a ods. 3 písm. c), ods. 4 písm. b) a ods. 4 písm. e) rozhodnutia 1999/468/ES sa stanovujú na dva mesiace, jeden mesiac a dva mesiace v tomto poradí.“ 7. V článku 47 sa odsek 3 nahrádza takto: „3. Opatrenia, ktorých cieľom je znížiť prahové hodnoty uvedené v odseku 1, najmä pokiaľ ide o GMO priamo predávané konečnému spotrebiteľovi, a prostredníctvom doplnenia zmeniť a doplniť prvky tohto nariadenia, ktoré nemajú zásadný význam, môžu byť prijaté v súlade s regulačným postupom s kontrolou uvedeným v článku 35 ods. 4.“ Článok 2 Toto nariadenie nadobúda účinnosť […] dňom po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Európsky parlament Za Radu predseda predseda [1] Ú. v. EÚ C […], […], s. […]. [2] Ú. v. EÚ C […], […], s. […]. [3] Ú. v. EÚ C […], […], s. […]. [4] … [5] Ú. v. EÚ L 268, 18.10.2003, s. 1. [6] Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11). [7] Ú. v. EÚ C 255, 21.10.2006, s. 1.